Hinterzarten
Dr Höcheluftchurort Hinderzarte lit im Hoch-Schwarzwald ebba 25 km östlich vu Friburg im Brisgau uf 850 bis 1200 m y. NN.
Geographi
Geographischi Lag
Geographisch reicht Hinderzarte bis chnapp an dr Feldberg, die mit 1493 m.y.M. höchst Erhebig vum Schwarzwald und bis ans südöstlich End vum Titisee. Es befindet sich im Naturpark Südschwarzwald un wird vum Zartebach durflosse.
Nochbergmeinde
Agrenzendi Gmeinde sin Breitnau, Titisee-Nöistadt, Feldberg un Oberried
Ortsgliderig
Hinderzarte glideret sich in d'Ortsdeiler:
Alpersbe
Biste
Bruederhalde
Erlebruck
Löffeldal
Oberzarte
Rinke
Windeck
Winterhalde
Gschicht
1148 wird Hinderzarte erstmols urchundlich erwähnt. Im 13. Johrhundert wird es e beliebte Wallfahrtsort, wil e Schwäfelquelle heilendi Wirkig bi Augelider verspricht.
Um 1790 het dr Uhremacher Jacob Herbstreith die sognennte Jockili-Uhre agfertigt. Eini vu sällene Uhre isch im Uhremuseum in Furtwange z'sähe. Mit dr Chilchwaldschanze wird 1923 die erst Skisprungschanze im Ort baut. E Johr später folgt d'Adlerschanze, wo 1981 zu ere Mattesprungschanze umbaut wird.
Sit 1964 derf sich Hinderzarte als Heilklimatischer Kurort bezeichne.
Politik
Mit em nördlich glägene Noochberort Breitnau bildet Hinderzarte e Verwaltigsgmeinschaft.
Wahle
Ergebnis vo dr Landdagswahle sit 2006:Statistisches Landesamt Baden-Württemberg:
Johr  CDU  SPD  FDP  Grieni  Linki1  AfD  Suschtigi 2016  29,8 %  9,7 %  13,6 %  34,2 %  2,3 %  8,2 %  2,3 % 2011  42,8 %  18,5 %  8,2 %  25,6 %  1,6 %   3,3 %  2006  48,5 %  22,2 %  11 %  13,7 %  2,4 %   2,2 %
1 2006: WASG, sit 2011: Die Linke
Städtpartnerschaft
Sit 1969 isch Egise im Elsiss Partnerstadt vu Hinderzarte.
Wirtschaft un Infrastruktur
Hinderzarte läbt vu Tourismus, Forst- un Weidewirtschaft, bitet im Summer Wandermöglichkeite. Wäge in dr ledschte Johre nimmi bestehender Schneesicherheit eignet sich Hinderzarte mit dri Skilifte un einige Kilometer Langlaufloipe numme fer dr Dagesskisport vu Friburg us.
Hinterzarten lit usserdem am Schwarzwald-Querwäg Friburg-Bodesee, wo vu Friburg im Brisgau nooch Konstanz füehrt un fer Fernwanderer attraktiv isch.
Verchehr
Verchehrsmässig isch Hinderzarte iber die vu Brisach nooch Lindau füehrend Bundesstross 31 oder iber die dr Schwarzwald längs durchlaufend B 500 (Triberg - Waldshuet) z'erreiche. Es git e Bahnhof mit Systemknote vu dr Hölledalbahn (Friburg - Doneeschige) wie au d'Buslinie SB 7216 iber dr Thurner nooch Chilchzarte. Im Nohverchehr giltet dr Tarif vum Regio-Verchehrsverbund Friburg.
Medizin
Mit dr Földichlinik, wo sich uf Lymphologi spezialisiert het un dr Naturchlinik in Oberzarte git's zwei Krankenhüser im Ort.
Bildig
In Hinderzarte git's e Grund- un Hauptschuel mit Werchrealschuel un s'privat betribe Internatsgymnasium Birklihof.
Kultur un Aluegenswürdigkeite
Musee
Im Hugehof isch sit 1997 s'Schwarzwälder Skimuseum beheimatet.
Sit 2004 git's im Ortsdeil Bruederhalde e Museum fer aldi Landtechnik, im 400 Johr alde Bankehof, wo aldi landwirtschaftlichi Gräte un Maschine usgstellt werre.
Naturdenkmoler
Sit 2000 git's e Naturerlebnispfad in Hinderzarte.
Sport
In Hinderzarte befindet sich die berüehmt Adlerschanze, wo s'jährlich Summerskispringe druf stattfindet. Näbe ere wittere Üebigsschanze un eme Tennis-Zentrum git's au e Loipezentrum.
Usserdem fangt do d'Churzstrecke-Etappe vum jährliche „Black Forest Ultra Bike“-Marathon a.
Sit 2003 isch Hinderzarte au Mitglid vum Nordic Walking Zentrum im Hochschwarzwald.
In Richtig vum Ortsdeil Alpersbe git's e alpins Skigebiit mit 3 Lifte, wo wäge dr in dr ledschte Johre allerdings hüfig fählende Schneesicherheit yberwigend im lokale Skilauf diene.
Regelmässigi Verastaltige
Näbe dr scho erwähnte jährliche Sportveranstaltige Summerskispringe un Ultra Bike Marathon, findet e wöchentliche Buremärkt statt.
Persönlichkeite
Söhn un Döchter vu dr Gmei
Georg Thoma, * 20. August 1937, Siger in dr nordische Kombination bi dr Olympischen Spile 1960
Dieter Thoma, * 19. Oktober 1969, Skispringer
witeri Persönlichkeite, wo mit dr Gmei in Verbindig sten
Sven Hannawald, * 9. November 1974 in Erlabrunn, ehemoliger Skispringer, läbt sit einige Johre in Hinderzarde
Otti Wilmanns, dydschi Botanikeri un Brofässeri fir Geobotanik, wù an dr Universideed Fryybeg gfoorschd ùn glèèrd hed, läbt in Hinderzarde
Jörg Erb (1899-1975) isch z'Kirrzl gebore, het z'Hinderzarde gläbt un villi bekanndi Religionsbiächer gschriiwe.Jörg Erb: Es reut mich nicht. Geschichten aus dem Leben, Lahr 1968
Bilder
Weblink
Offizieller Internetuftritt vu dr Gmei
Ehrenamtlichi Bürgerarbet un Erholig in Hinderzarte
Museum fer aldi Landtechnik
Fuessballverein vum Ort
Fueßnote
Kategorie:Ort (Landkreis Brisgau-Hochschwarzwald)